tag:blogger.com,1999:blog-76245568404386766512022-07-31T23:10:28.899+09:00Papua Untuk Semua | Tok PisinToksave Bilong Papua >> Papua Blong Ol PipolUnknownnoreply@blogger.comBlogger167125tag:blogger.com,1999:blog-7624556840438676651.post-31932518866082278692015-06-09T00:38:00.001+09:002015-06-09T00:38:18.892+09:00Gavman Yusim Namba Pawa na Tupela Taim stopim Oposisen     POT MOSBI - Gavman bilong tude i yusim namba pawa na tupela taim long dispela wik long blokim Oposisen long tebolim ol ripot bilong pablik mani we oposisen i tok i lus long pasin korapsen.  Oposisen long las wik i laik tebolim ripot bilong K50 milien bilong Sepik Welpam projek na long dispela wik (aste), em i laik tebolim ripot bliong K50,000 long flua bilong Palamen. Tasol gavman i yusim namba bilong em na stopim Oposisen.  Long las wik, Oposisen lida, Don Polye, i tokim Palamen olsem gavman i yusim K50 milien bilong Sepik Spesol Ikonomik Zon long rot i no bihainim lo, na askim Spika Theo Zurenuoc long tebolim long Palamen.  Planti ol memba bilong Palamen i no laikim Mista Polye long tebolim ripot na i mekim planti nois. Na Spika Zurenuoc i kamapim vot na gavman i win wantaim 61 na Oposisen 9.  Long aste tu, Deputi Oposisen lida Sam Basil i tok Opis bilong Paraim Minista long 2012 i baim K50, 000 i go long 3-pela man hailans long taim bilong politikel hevi long 2011/12 na i laik tebolim ripot o evidens, tasol gavman i gat namba na ol i singaut na stopim.  Mista Basil i tok K50, 000 i go aut long tripela man long ol i mekim tok giaman long sapotim gavman. Em i tok long 2011 na 2012, em i bin stap wantaim gavman tasol em i no bin klia long dispela inap long dispela taim.  Praim Minista, Peter O’Neill, i tok i no gat wanpela hevi long dispela bikos kot i stretim pinis. Em i tok em i no save long K50,000 peimen na i tok Sif Seketeri bai sekim na tokim Mista Basil bihain.  Mista Zurenuoc i tok bikpela namba bilong ol memba long Palamen i no laikim na tok no gat long Mista Basil long tebolim ripot.  Bihian long en, tupela lida, Basil na Polye i givim ripot wantaim evidens bilong K50 milien bilong Sepik Welpam projek na K50,000 long ol midia.  Long K50 milien, Minista husat i go pas long projek em Minista bilong Tred Komes na Indastri, Richard Maru, i tok ol tok sut bilong Oposisen i no tru.  Em i tok Seketeri bilong Fainens, Ken Nangan na Seketeri bilong Komes na Indastri, John Andrias tasol i sainim sek na i no gat paul pasin i kamap.  Minista Maru i mekim tok klia olsem K24 milien i go long ol infrastraksa projek olsem wara saplai, pawa saplai, polis stesen, rot na ol arapela, na K26milien i stap yet long tras akaun.  Ripot i kam long midia long kantri i soim olsem opis bilong Praim Minista long Me 23, 2012 i baim K50,000 i go long wanpela kampani.  Ripot i soim olsem kampani (mipela i holim bek nem) i kisim peimen long intelijen edvais sevis i go long opis bilong parim minista.  Tasol em i soim tu olsem kampani i kisim K50,000 sek pastaim long Me 23 na rejista bihain long IPA long Me 29, 2012. [WantokNiuspepa]Unknownnoreply@blogger.com0tag:blogger.com,1999:blog-7624556840438676651.post-48389162614914547192015-06-08T16:06:00.001+09:002015-06-08T16:06:52.171+09:00Loa long Stopim ol Yangpla Pipal Marit     POT MOSBI - PNG lida meri itok emi sapotim tingting blong gavman long stopim ol pipal i marit pastem long wanpla ten eit krismas.  Meri husat igo pas long Human Rights komiti long North Bougainville na direkta blong Leitana Nehan divelopman agensy itok emi sapotim tru tingting blong PNG gavman long kamapim loa long stopim ol pipal long larim ol yangpla pipal em krismas blong ol istap aninit long wanpla ten eit krismas isave marit.  Mrs Helen Hakena itok PNG na ol narapla Melanesian kantri igat bikpla wari long planti pikinini meri isave karim pikinini taem krismas blong ol sitap aninit long wanpla ten eit krismas.  Long despla taem PNG ino gat loa long stopim ol yangpla pipal tru long marit, na oli laik lukim despla nupla loa iken lukautim laif na sidaon blong ol yangpla pikinini.  UNICEF itok olsem samting olsem tupla paen long ol yangpla pikinini meri long PNG isave marit pastem oli kisim wanpla ten faif krismas. [ABC]Unknownnoreply@blogger.com0tag:blogger.com,1999:blog-7624556840438676651.post-49522518093397978252015-06-08T15:43:00.001+09:002015-06-08T15:43:11.657+09:00Oceania Continental Cup i kamap long Fiji     NADI (FIJI) - Planti Triathletes blong ol kantri blong Oceania nau istap long Fiji long resis long Oceania Continental Cup long Nadi, long west blong kantri.  Planti Triathletes blong ol kantri blong Oceania nau istap long Fiji long resis long Oceania Continental Cup long Nadi, long west blong kantri.  Ol sportsman-meri blong Australia, Fiji, New Zealand, Papua New Guinea,Samoa na Solomon Islands istap long despla resis em bai kamap long Sarere.  Despla bikpla resis emi blong ol under 23 Triathletes na emi blong helpim ol long resis egensim ol wanlaen blong ol long ol narapla hap long wold.  Australia na New Zealand igat namba long despla kaen sport winim ol Pacific Island kantri, tasol tupla iwok long helpim nau ol Island kantri long strongim ol team blong ol.  PNG Triathlon Union itok despla resis bai redi-im tu ol Pacific Island triathletes long 2015 Pacific games long Port Moresby.  Stephen Damien, PNG Triathlon Union development officer istap nau long Fiji na emi tok despla resis emi gutpla taem blong ol Pacific Island Triathletes long lainim planti gutpla save long ol narapla Triathletes blong ol narapla em oli stap tu long Fiji nau. [ABC]Unknownnoreply@blogger.com0tag:blogger.com,1999:blog-7624556840438676651.post-10220212565609735712015-06-08T15:39:00.000+09:002015-06-08T15:39:29.729+09:002015 Pacific Games long PNG bai nabawan tru: David Conn     POT MOSBI - 2015 Pacific games long Papua New Guinea bai winim ol narapla Pacific Games blong bifo na ol pipal blong PNG i ready gut long lukautim ol pipal blong rijan long despla bikpla bung long mun bihaen.  Despla em toktok blong Chif Executive Ofisa blong Port Moresby Chamber of Commerce na memba blong Pacific Games Organising Committee David Conn.  Mr Conn i autim despla toktok wanpla mun stret pastem long oli opim Pacific Games long Port Moresby long namba 4 igo inap long namba 18 July.  Planti pipal iwok long wari olsem planti ples blong pilai bai no nap pinis taem oli statim Games, na tu olsem bai gat wari long ol wok securiti.  Tasol Mr Conn itok emi bilip despla games bai kamap gut tru. [ABC]Unknownnoreply@blogger.com0tag:blogger.com,1999:blog-7624556840438676651.post-53874879029810993802015-05-23T01:19:00.004+09:002015-05-23T01:19:53.250+09:00Katolik Sios Agensim Death PanaltyPOT MOSBI - Katolik sios long Papua New Guinea itok emi hamamas wantem toktok blong Praim Minista Peter O'Neill long lukluk gut ken long death penalty loa long kantri.  Toktok blong ol i kamap tede taem President Joko widodo blong Indonesia we emi gat death Penalty loa ikamap long Port Moresby.  President Widodo na sampla gavman lida blong en bai stap tupla dei long PNG.  Long stat blong despla yia oli bin tokaut olsem PNG gavman bai kilim 12 pela pipal em oli stap nau long death row, tasol ol sios iwok long sanap strong egensim despla death penalty loa.  Sampla toktok ikam long PNG itok olsem despla toktok blong Praim Minista Peter O'Neill long luklyuk gut ken long death penalty loa long kantri i mas kamap bihaenim planti toktok ikam long planti kantri long wold egensim pasin em Indonesia ibin mekim long kilim 7pela kalabusman, wantem tupla Australian zitizen long karim hait ol drugs. Oli bin planim despla tupla Australia, Andrew Chan na Myuran sukumaran long wik igo pinis long Sydney.  Father Victor Roche Secretary blong Catholic Bishops conference blong PNG na Solomon Islands i tok lotu Katolik ibin tok pinis em ino wanbel long death penalty.  Ol laen militari blong Indonesia bai save stopim iet ol niusman-meri i go insaet long ol provins blong Papua na West Papua maski sopos President Widodo itok bai oli stat long larim ol journalist igo long despla ol provins.  Ronnie Kareni, wanpla West Papuan activist long Australia i mekim despla toktok tede bihaen long President Widodo ibin raon igo long West Papua long wikend we emi bin rausim faifpla West Papuan pipal long kalabus na tokaut tu olsem bai ol niusman-meri iken go nau long Papua na west Papua.  Ol gavman blong Indonesia ino save larim ol niusman-meri blong ol narapla kantri long go insaet long Papua na West Papua long planti yia nau. [ABC]Unknownnoreply@blogger.com0tag:blogger.com,1999:blog-7624556840438676651.post-52469482256771726132015-05-23T01:18:00.001+09:002015-05-23T01:18:10.324+09:00National Provident Fund (NPF) Bosman bifo i Gilty long Korapsen       POT MOSBI - Jimmy Maladina siaman bifo blong National Provident Fund (NPF) ibin rong tru oa guilty long stilim K2.65 million wanpla ten seven yia igo pinis.  Aste National kot long Papua New Guinea i painim Jimmy Maladina siaman bifo blong National Provident Fund (NPF) ibin rong tru oa guilty long stilim K2.65 million wanpla ten seven yia igo pinis.  National Provindent Fund, emi wanpla laen oa organisation we ol wokman-meri long private sekta isave putim moni blong ol blong taem oli lusim wok oa retire.  Taem emi bin tokaut olsem Mr Maladina i bin rong long iusim despla bikpla moni, Deputy Chief Justice Sir Gibbs Salika ibin tok makim despla pasin blong en olsem wanpla kaen pasin nogut oa "money laundering" na emi bikpla giaman pasin oa "dishonest".  Mr Maladina nau i kamap olsem wanpla narapla lida long kantri em kot i painim em i rong long mekim ol korap pasin, wankaen olsem planti Palaman memba, em sampla long ol istap nau long kalabus long pasin korapsan.  ABC niusman long Port Moresby Wesley Manuai iwok long bihaenim despla stori long planti wik nau na emi tokim Radio Australia olsem kot i painim emi rong oa guilty long tupla samting.  Tasol deputi lida blong oposisan husat isave toktok tumas long despla wari blong korapsan na ol lida blong kantri, Mr Sam Basil itok emi hamamas olsem Mr maladina nau bai kisim mekimsave long despla pasin emi bin mekim, Mr Basil itok tu olsem ol narapla lida blong kantri tu ibin stap insaet long despla wari blong Natrional provindent fund. [ABC]Unknownnoreply@blogger.com0tag:blogger.com,1999:blog-7624556840438676651.post-62171643791165604192015-05-15T07:49:00.000+09:002015-05-15T07:49:49.526+09:00Gavman blong PNG na Solomon Islands i toktok nating long boda: Chief Otuana     POT MOSBI - Wanpela chief blong Shortlands long boda wantaim South Bougainville i sutim tok long tupela gavman blong Solomon Islands na Papua New Guinea ino bin lukautim gut boda blong tupela.  Chief Bernard Otuana blong Samanago long Fauro Island i tok ol ino lukim wanpela sain blong ol agrimen long ol boda toktok namel long tupela kantri.  Mr Otuana i tok maski Solomon Islands gavmnan i putim sampela infrastrakja long boda, i nogat pipol long wok long ol.  Na em i tok long hap blong Papua New Guinea long sait long Bougainville, i nogat wanpela samting i stap.  Mr Otuana i tok i luk olsem tupela gavman wantaim i lus tingting long ol pipol we i stap long boda eria we i karamapim South Bougainville na ol ailan long Shortlands na hap blong Choiseul provins.  Em i tok Solomon Islands border patrol i stat tasol long last wik, bihain long ol ripot long pipol blong Bougainville i wokim reid long Shortlands.  Chief Oturna i tok, ol dispela reid em ol pipol long ol family blong tupela sait wantaim nau i kamapim - ino ol long Bougainville tasol.  Long wankain taim, em i tok ol pipol blong Shortlands i save go salim ol produce blong ol na bain olgeta samting ol i nidim long Buin taon.  Chief Otuana i tok dispela em i aninit long traditional border crosser we ibin stap namel long tupela pipol long taim blong ol tubina yet na bai em i go inap long wol i pinis. [ABC]Unknownnoreply@blogger.com0tag:blogger.com,1999:blog-7624556840438676651.post-78676955439198808372015-05-15T07:43:00.002+09:002015-05-15T07:43:58.833+09:00PNG Oposisan i koros long toktok blong Australia long opim ofis long Bougainville     POT MOSBI - Tupela wantaim long gavman na oposisan long Papua New Guinea palamen i autim tok koros blong tupela long ol toktok olsem Australia bai opim wanpela ofis blongen long Bougainville.  Papua New Guinea oposisan i tok Australia i krangi tru long tingting long opim wanpla foran ofis blong en long Autonomas Bougainville rijan long Papua New Guinea.  Lida blong oposisan, Don Polye i mekim despla toktok bihaenim ol ripot olsem Australia gavman ibin tokaut long budget long tunde nait olsem em bai opim faifpla foran ofis, na wanpla long ol despla ofis bai stap long Bougainville.  Mr Polye i tok Bougainville i stap yet olsem hap blong Papua New Guinea.  Em i tok dispela kain toktok blong Australia em i rong long taim we ol pipol blong Bougainville ino vout yet long Independens.   Foran Minista blong PNG Rimbink Pato itok emi no wanbel tru wantem despla tingting blong Australia, long wonem Bougainville emi hap iet blong PNG.  Ol pipal long Bougainville i mekim ileksan nau em aninit long en bai redim ol pipal long rot blong mekim vout blong painim sopos oli laikim indipendans oa nogat. [ABC]Unknownnoreply@blogger.com0tag:blogger.com,1999:blog-7624556840438676651.post-22159087776020808302015-05-15T07:41:00.000+09:002015-05-15T07:41:11.611+09:00Toktok long wanem Australia budget i minim long PNG na Pacific: Barker     SYDNEY (AUSTRALIA) - Long Australia, Federal Treasurer, Joe Hockey ibin tokaut long budget aste nait long Palaman na emi tok despla namba tu budget blong en i wanpla gutpla budget.  Wanpla samting em despla budget ibin soim em gavman i ibin katim halvim igo long planti kantri olsem ol kantri long Africa na tu emi bin katim gut halvim igo long Indonesia.  Moni em oli save givim igo long ol narapla kantri long despla faifpla yia ikam oli kating long samting olsem seven billion dolas.  Tasol tupla kantri long Pacific rijan, Papua New Guinea na Nauru em oli gat ol Australian asylum ditensan senta ino bin kisim taem long despla budget.  Australia ino bin katim tu halvim igo long ol narapla liklik ailan kantri we emi save helpim ol.  Long odio bai yu ken harim Paul Barker, Executive direkta blong Institute of national afeas long PNG i givim lukluk blongen long despla tingting blong Australia long noken katim aid igo long ol Pacific Island kantri.[ABC]Unknownnoreply@blogger.com0tag:blogger.com,1999:blog-7624556840438676651.post-86536380996854871232015-05-15T07:38:00.001+09:002015-05-15T07:38:24.402+09:00Fred Mambrasar i Les Tru long Indonesia i Kamap Memba blong MSG     POT MOSBI - Fred Mambrasar, lida blong ol West Papua long Papua New Guinea i tok Indonesia em i wanpela Asian kantri na em i noken kamap ful memba blong Malenesian Spearhead Group.  Mr Mambrasar i mekim dispela toktok bihaen long Praim Minista Peter O'Neill ibin i tokim ol niusman-meri long Port Moresby aste olsem em i laikim bai Indonesia i kamap memba blong MSG.  Praim Minista O'Neill ibin autim despla tingting blong en bihain long em ibin toktok wantaim President Joko Widodo blong Indonesia - pastaim long president i go bek long Indonesia.  Long despla taem laen blong United Liberation Movement for West Papua iwok long wetim askim oa application blong ol em oli bin givim pinis long ofis blong Melanesian spiahed grup long Vanuatu long joinim MSG olsem ol full memba.  Long stat blong despla yia Mr O'Neill ibin tokaut olsem PNG imas toktok olgeta taem long ol pasin nogut em Indonesia isave mekim long kilim nating nating ol pipal long West Papua, tasol astem emi bin mekim despla toktok long Indonesia i joinim MSG.  Fred Mambrasar itok em iet na ol pipal bek long ples long West Papua ino wanbel wantem despla toktok blong Mr O'Neill.  Tasol, wanpla lida blong west Papua indipendans lida long PNG John Tekwie itok emi luksave long toktok blong Praim Minista O'Neill long sait blong ol wokbung namel long Indonesia na PNG.  Tasol emi laik long Indonesia i mas givim iet indipendans long West Papua sampla taem bihaen. [ABC]Unknownnoreply@blogger.com0tag:blogger.com,1999:blog-7624556840438676651.post-35267080010055248042015-05-14T03:11:00.001+09:002015-05-14T03:11:34.502+09:00Bikpela welkam long President Joko Widodo blong Indonesia long PNG     POT MOSBI - President Joko Widodo blong Indonesia ibin gat bikpela welkam taim em i kamap long Port Moresby long wanpela ofisal visit.  President Widodo i go long wanpela visit long tupela dei long Papua New Guinea.  PNG gavman i makim visit blong President Widodo wantaim wanpela 21 gun salute long Jacksons Airport namel long tait sekiuriti.  Ol sekiuriti i stap long olgeta hap long Jackson's Airport na polis band ibin pilai tu maski ibin gat bikpela ren.  Niusman blong NBC long Gregory Moses i tok bihain long welkam long airpot, President Widodo na meri blongen bai go bungim gavana general, Sir Michael Ogio na tumora bai em i bungim praim minister Peter O'Neill.  Tupela bai toktok long ol kainkain wokbung namel long tupela kantri [ABC]Unknownnoreply@blogger.com0tag:blogger.com,1999:blog-7624556840438676651.post-2596518843331236952015-05-01T01:36:00.001+09:002015-05-06T01:37:08.625+09:00Sasindran Muthuvel : Skelim Gut Paua blong ol Provins long Kamapim Developmen   POT MOSBI - West New Britain Gavana, Sasindran Muthuvel i mekim dispela toktok taim planti i toktok i kam kam aut long givim moa paua long ol provins long Papua New Guinea long ol i ken lukautim gut sait long development long ol komiuniti.  Gavman blong Papua New Guinea imas skelim paua igo long ol provinsal gavman blong larim ol iet i lukautim wok olsem Finance na takis long helpim ol wok divelopman long wan wan provins.  Despla em askim blong ol provinsal Gavana husat itok gavman long Port Moresby isave bosim olgeta moni na oli no wanbel long despla long wonem oli tok National gavman ino mekim gutpla wok.  Oli sutim tok long National gavman long kisim olgeta moni em ol provins isave kamapim.  Oli tok tu olsem Port Moresby citi iwok long kisim planti gutpla samting, tasol 21 ol narapla provins istap pua iet.  Sampla long ol despla lida itok, ating bai gutpla sopos ol provins igat autonomy oa lukautimj ol iet.  Tasol wanpla long ol despla Gavana, Sasindran Muthuvel blong West New Britain provins itok autonomy emi bikpla tingting tumas, tasol emi laikim gavman long dilim gut moni long ol provins. [ABC]Unknownnoreply@blogger.com1tag:blogger.com,1999:blog-7624556840438676651.post-30199450346428408702015-05-01T01:36:00.000+09:002015-05-01T01:36:06.912+09:00Sasindran Muthuvel : Skelim Gut Paua blong ol Provins long Kamapim Developmen   POT MOSBI - West New Britain Gavana, Sasindran Muthuvel i mekim dispela toktok taim planti i toktok i kam kam aut long givim moa paua long ol provins long Papua New Guinea long ol i ken lukautim gut sait long development long ol komiuniti.  Gavman blong Papua New Guinea imas skelim paua igo long ol provinsal gavman blong larim ol iet i lukautim wok olsem Finance na takis long helpim ol wok divelopman long wan wan provins.  Despla em askim blong ol provinsal Gavana husat itok gavman long Port Moresby isave bosim olgeta moni na oli no wanbel long despla long wonem oli tok National gavman ino mekim gutpla wok.  Oli sutim tok long National gavman long kisim olgeta moni em ol provins isave kamapim.  Oli tok tu olsem Port Moresby citi iwok long kisim planti gutpla samting, tasol 21 ol narapla provins istap pua iet.  Sampla long ol despla lida itok, ating bai gutpla sopos ol provins igat autonomy oa lukautimj ol iet.  Tasol wanpla long ol despla Gavana, Sasindran Muthuvel blong West New Britain provins itok autonomy emi bikpla tingting tumas, tasol emi laikim gavman long dilim gut moni long ol provins. [ABC]Unknownnoreply@blogger.com0tag:blogger.com,1999:blog-7624556840438676651.post-30266786155514239922015-05-01T01:29:00.001+09:002015-05-06T01:37:08.643+09:00Koros Bihain long Kilim Dai blong 10 Pela Pipol long Hela Provins ino Stret Yet     POT MOSBI - Ol polis na komiuniti lida i wok long traim stretim yet heve namel long ol Wapiago na Tapamu wanpisin long Hela Provins long PNG bihain long sampla ibin kilim dai 10 pela pipol long wik igo pinis.  Pait ibin kamap bihain long wanpela man i sutim tok long pipol blong narapela vilis olsem ol ibin stilim pik blongen long naba 18 long dispela mun.  Acting Provincial Police Commander blong Hela Provins, Chief Superintendent Mark Yangen itok ol i arestim pinis wanpela man em oli ting ibin stilim pik na tupela man husat i kilim dai tupela meri.  Tasol Mr Yangen i tok ol i laik long olgeta arapela husat i stap insait long dai long tupela sait wantaim long ol imas givim ol iet long polis.  Em i tok ol polis blongen wantaim help blong soldia blong PNG Defence Force i wok long traim long stretim sindaun long komiuniti we em i tok ples stap olsem bikpla trabal i nap kamap longen oa emi "very tense" yet. [ABC]Unknownnoreply@blogger.com0tag:blogger.com,1999:blog-7624556840438676651.post-91924736494739077402015-05-01T01:29:00.000+09:002015-05-01T01:29:11.335+09:00Koros Bihain long Kilim Dai blong 10 Pela Pipol long Hela Provins ino Stret Yet     POT MOSBI - Ol polis na komiuniti lida i wok long traim stretim yet heve namel long ol Wapiago na Tapamu wanpisin long Hela Provins long PNG bihain long sampla ibin kilim dai 10 pela pipol long wik igo pinis.  Pait ibin kamap bihain long wanpela man i sutim tok long pipol blong narapela vilis olsem ol ibin stilim pik blongen long naba 18 long dispela mun.  Acting Provincial Police Commander blong Hela Provins, Chief Superintendent Mark Yangen itok ol i arestim pinis wanpela man em oli ting ibin stilim pik na tupela man husat i kilim dai tupela meri.  Tasol Mr Yangen i tok ol i laik long olgeta arapela husat i stap insait long dai long tupela sait wantaim long ol imas givim ol iet long polis.  Em i tok ol polis blongen wantaim help blong soldia blong PNG Defence Force i wok long traim long stretim sindaun long komiuniti we em i tok ples stap olsem bikpla trabal i nap kamap longen oa emi "very tense" yet. [ABC]Unknownnoreply@blogger.com0tag:blogger.com,1999:blog-7624556840438676651.post-33511923206354324052015-05-01T01:25:00.001+09:002015-05-06T01:37:08.697+09:00Ol pipol long peles iken kisim moa moa winim ol long taunPOT MOSBI - Wanpela save lain long PNG i tok ol lain husat i stap long peles na i wok wok had long ol kisim na salim sampela samting i ken kisim bikpela moa moni long ol husat i stap long ol siti na taun long kantri  Informal sector oa ol pipal blong ples em isave salim ol samting em ol iet i mekim isave lukim bikpla moni winim ol pipal em oli save wok long gavman na ol bisnis kampani long Papua New Guinea.  Despla toktok istap long wanpla ripot em Institute of National Affairs ibin tokaut long en long Trinde long wik igo pinis long Port Moresby.  Ripot ia ibin bihaenim wanpla wok panimaut em tupla mansave blong Australia Dr Paul McGavin na Dr Luke Jones ibin mekim long planti ples long PNG.  Dr McGavin na Dr Jones ibin lukluk long namba blong ol wokman-meri long gavman, ol bisnis kampani, na ol pipal em oli save salim ol samting long maket, na hamas moni tru oli despla pipal isave kisim.  Tupla ibin lukluk tu long ol wari em PNG inap bungim bihaen taem wantem ol wokman-meri. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-83803507120528003682015-05-01T01:25:00.000+09:002015-05-01T01:25:21.583+09:00Ol pipol long peles iken kisim moa moa winim ol long taunPOT MOSBI - Wanpela save lain long PNG i tok ol lain husat i stap long peles na i wok wok had long ol kisim na salim sampela samting i ken kisim bikpela moa moni long ol husat i stap long ol siti na taun long kantri  Informal sector oa ol pipal blong ples em isave salim ol samting em ol iet i mekim isave lukim bikpla moni winim ol pipal em oli save wok long gavman na ol bisnis kampani long Papua New Guinea.  Despla toktok istap long wanpla ripot em Institute of National Affairs ibin tokaut long en long Trinde long wik igo pinis long Port Moresby.  Ripot ia ibin bihaenim wanpla wok panimaut em tupla mansave blong Australia Dr Paul McGavin na Dr Luke Jones ibin mekim long planti ples long PNG.  Dr McGavin na Dr Jones ibin lukluk long namba blong ol wokman-meri long gavman, ol bisnis kampani, na ol pipal em oli save salim ol samting long maket, na hamas moni tru oli despla pipal isave kisim.  Tupla ibin lukluk tu long ol wari em PNG inap bungim bihaen taem wantem ol wokman-meri. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-75075389731066459132015-05-01T01:20:00.002+09:002015-05-06T01:37:08.715+09:00Ol Kaiwe Komiuniti Lida long Mount Hagen i go pas long Stretim Sanguma Heve     POT MOSBI - Ol komiuniti lida long Palimp 2 council ward long Mount Hagen Rural long Wesntern Highlands i wok had long stopim pait long kamap namel long Moga Nambka Melimp traib.  Dispela i bihainim sampela lain long Kaiwe komiuniti ibin paitim nogut tupela meri na kukim skin blong tupela long tupela Sande igo pinis.  Dispela em long tokwin olsem tupela meri ia ibin kilim dai sampela man insait long dispela traib long sorcery oa sanguma pasin.  Paul Petrus, Western Highlands Violence Response Team Leader itok narapela tupela man tu ol ibin paitim tupela long ol dispela tokwin long sorcery.  Em i tok ol komiuniti lida ibin tokim ol pipol long dispela bung long Sunday igo pinis olsem em ino bin gat evidens or pruf long sorcery ibin kamapim dai.  Mr Petrus i tok ol lida i askim strong tu long ol pipol i mas stap isi taim ol i weit long glasman igo tok klia long narapela bung long Sande i kam sapos sanguma ibin kamap trutru oa nogat.  Mr Petrus i tok ol polis ino bin stap insait long bung we oli ibin holim long Sande igo pinis. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-13344631522710552812015-05-01T01:20:00.001+09:002015-05-01T01:20:49.786+09:00Ol Kaiwe Komiuniti Lida long Mount Hagen i go pas long Stretim Sanguma Heve     POT MOSBI - Ol komiuniti lida long Palimp 2 council ward long Mount Hagen Rural long Wesntern Highlands i wok had long stopim pait long kamap namel long Moga Nambka Melimp traib.  Dispela i bihainim sampela lain long Kaiwe komiuniti ibin paitim nogut tupela meri na kukim skin blong tupela long tupela Sande igo pinis.  Dispela em long tokwin olsem tupela meri ia ibin kilim dai sampela man insait long dispela traib long sorcery oa sanguma pasin.  Paul Petrus, Western Highlands Violence Response Team Leader itok narapela tupela man tu ol ibin paitim tupela long ol dispela tokwin long sorcery.  Em i tok ol komiuniti lida ibin tokim ol pipol long dispela bung long Sunday igo pinis olsem em ino bin gat evidens or pruf long sorcery ibin kamapim dai.  Mr Petrus i tok ol lida i askim strong tu long ol pipol i mas stap isi taim ol i weit long glasman igo tok klia long narapela bung long Sande i kam sapos sanguma ibin kamap trutru oa nogat.  Mr Petrus i tok ol polis ino bin stap insait long bung we oli ibin holim long Sande igo pinis. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-59882154032287288632015-05-01T01:16:00.003+09:002015-05-06T01:37:08.768+09:00Fred Mambrasar : Ol MSG lida i Noken Harim Gris Toktok blong Indonesia     POT MOSBI - Ol lida blong Melanesia ino ken harim ol gris toktok blong Indonesia na larim emi bagarapim tingting blong ol Melanesian pipal blong West Papua i joinim Melanesian Spiahed Grup (MSG).  Despla em askim blong Fred Mambrasar, Free West Papua Campaign-Papua New Guinea Coordinator bihaenim ol nius ripot olsem Indonesia iwok long strongim nau ol wokbung wantem ol Melanesian kantri.  Mr Mambrasar i mekim despla toktok bihaen long Indonesian foran minista Retno LP Marsudi ibin tokim Foran Minista blong Vanuatu Sato Kilman olsem Indonesia igat bikpla namba tru long ol Melnaensian pipal winim olgeta Melanesian pipal long Pacific.  Toktok blong Foran Minista Marsudi ibin kamap tu long wankaen taem we ol memba kantri blong MSG nau i redi long application blong ol west papua pipal long joinim Melanesian Spiahed Grup.  Mrs Marsudi ibin mekim despla toktok blong en long namba 60 miting blong Asian-African Conference Commemoration long wik igo pinis.  Ol Foran Minista blong ol MSG kantri ibin stap tu long despla miting long Jakarta. [RadioAustralia]Unknownnoreply@blogger.com1tag:blogger.com,1999:blog-7624556840438676651.post-32708335655097215502015-05-01T01:16:00.002+09:002015-05-01T01:16:58.602+09:00Fred Mambrasar : Ol MSG lida i Noken Harim Gris Toktok blong Indonesia     POT MOSBI - Ol lida blong Melanesia ino ken harim ol gris toktok blong Indonesia na larim emi bagarapim tingting blong ol Melanesian pipal blong West Papua i joinim Melanesian Spiahed Grup (MSG).  Despla em askim blong Fred Mambrasar, Free West Papua Campaign-Papua New Guinea Coordinator bihaenim ol nius ripot olsem Indonesia iwok long strongim nau ol wokbung wantem ol Melanesian kantri.  Mr Mambrasar i mekim despla toktok bihaen long Indonesian foran minista Retno LP Marsudi ibin tokim Foran Minista blong Vanuatu Sato Kilman olsem Indonesia igat bikpla namba tru long ol Melnaensian pipal winim olgeta Melanesian pipal long Pacific.  Toktok blong Foran Minista Marsudi ibin kamap tu long wankaen taem we ol memba kantri blong MSG nau i redi long application blong ol west papua pipal long joinim Melanesian Spiahed Grup.  Mrs Marsudi ibin mekim despla toktok blong en long namba 60 miting blong Asian-African Conference Commemoration long wik igo pinis.  Ol Foran Minista blong ol MSG kantri ibin stap tu long despla miting long Jakarta. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-75604035407415386792015-05-01T01:13:00.001+09:002015-05-06T01:37:08.783+09:00Naup Waup i Helpim ol Turangu Lain long Australia       MELBOURNE (AUSTRALIA) - Dispela em i stori blong wanpela artist blong PNG husat i save peint i helpim sampela homeless oa turangu lain long wanpela hap blong Melbourne long Australia.  Despla Artist, Naup Waup isave helpim ol turangu pipal, we ol i gat sik long het na oli save raon raon nating long street.  Naup Waup ikam long Morobe provins na emi wanpla mansave long mekim painting, mekim ol samting long han na holim ol exhibition oa sho em planti pipal isave go lukim.  Waup i save skulim ol despla Homeless pipal long wei blong Art, aninit long wanpla progrem em oli kolim long Cohealth Arts long Footscray.  Emi tok sampla long ol despla pipal, em ol blong Africa husat ikam long ol kantri em ol bikpla fait isave kamap long ol, olsem long Sudan we oli save fosim ol pikinini long kamap olsem ol child soljia. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-37470891613836683202015-05-01T01:13:00.000+09:002015-05-01T01:13:51.439+09:00Naup Waup i Helpim ol Turangu Lain long Australia       MELBOURNE (AUSTRALIA) - Dispela em i stori blong wanpela artist blong PNG husat i save peint i helpim sampela homeless oa turangu lain long wanpela hap blong Melbourne long Australia.  Despla Artist, Naup Waup isave helpim ol turangu pipal, we ol i gat sik long het na oli save raon raon nating long street.  Naup Waup ikam long Morobe provins na emi wanpla mansave long mekim painting, mekim ol samting long han na holim ol exhibition oa sho em planti pipal isave go lukim.  Waup i save skulim ol despla Homeless pipal long wei blong Art, aninit long wanpla progrem em oli kolim long Cohealth Arts long Footscray.  Emi tok sampla long ol despla pipal, em ol blong Africa husat ikam long ol kantri em ol bikpla fait isave kamap long ol, olsem long Sudan we oli save fosim ol pikinini long kamap olsem ol child soljia. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-65629395086975442862015-05-01T01:08:00.002+09:002015-05-06T01:37:08.838+09:00Indonesia loa i kilim dai pinis tupela drug smuggler blong Australia     POT MOSBI - Justice sistim blong Indonesia ibin kilim dai pinis tupela drug smuggler blong Australia, Andrew Chan na Myuran Sukumaran.  Oli ibin sutim dai Chan 31, na Sukumaran, 34 long prison ailan blong Nusakambangan long eli moning tede wantaim sixpela ararala prisina long death row kalabus.  Myuran Sukumaran na Andrew Chan tupela i hap blong wanem ol i kolim Bali-9.   Dispela em i grup blong 9 pela pipol husat ol otoriti long Indonesia ibin arestim ol long Bali long April 17, 2005 long drug trafficking.  Ol ibin traim long smugglim oa kisim hait moa long 8 kilogram blong heroin i kam long Australia.  Fopela long ol, ol i arestim long Denpasar airport wantaim ol paket blong heroin ol i strapim raun long bodi blong ol. Tripela long ol, ol ibin arestim long Maslati Hotel wantaim 300 gram blong heroin.  Tupela Andrew Chan na Myuran Sukumaran - ol i arestim long Denpasar airport.  Long naba 22 long August 2005, ol Australian Federal Police i kam aut na tok klia olsem ibin givim informesen long ol Indonesian police long mekim ol arrest ia - maski ol i save igat death panalty long Indonesia long ol drug offense.  Namel long October 11 na October 14 long 2005, keis blong olgeta pela Bali-9 i kamap long kot.   Long February 13, 2006 tupela Bali 9, Renae Lawrence na Scott Rush, Denpasar district court i kalabusin tupela long laif.  Long February 14, 2006 Denpasar district kot i painim Andrew Chan na Myuran Sukumaran guilty long drug trafficking, na tupela bai kisim death penalty firing squad.  Kot i lukim olsem tupela i bos blong ol drug mugller ia na i givim ol moni, peim ticket blong na hotel blong ol.  Kot i sentensim tu Michael Czugaj na Martin Stephens long liftaem.  February 15, 2006 kot i painim Matthew Norman, Si Yi Chen na Tan Duc Thanh Nguyen gilty na kalabusim ol long laif.  Long September 2006, kot i rausim appleal agensim death sentence blong Andrew Chan na Myuran Sukumaran. Australian Prime Minister long taim ia, John Howard itok em i no laik interfere taim keis blong ol i stap long han blong kot.  Tasol long July 27, 2007 John Howard ibin toktok wantaim Indonesian president long taim ia, Susilo Bambang Yudhoyono, na tokim em olsem issiu blong ol Bali-9 igat bikpela interest long Australia.  Long August 13, 2010 Andrew Chan na Myuran Sukumaran i putim judicial review request long death sentence blong tupela.  Tupela i tok tupela i sori long kraim blong tupela na i askim forgiveness oa marimari.  Long May 11, 2011 Indonesian supreme court, i daunim death sentence blong Scott Rush wanpela long ol Bali - 9 ikam daun long liiftaem.  Long June/July 2011, Supreme Kot i rul olsem i nogat wanpela samting i rong long death penalty blong Chan na Sukumaran, na tupela i mas dai long firing squad.  Insait long 2012, tupela Andrew Chan na Myuran Sukumaran ibin askim marimari long President blong Indonesia.  Long December 11, 2014 niupela President blong Indonesia, Joko Widodo itok, em bai no soim marimari long ol husat ol i kalabusim long ol drug crime.  President Widodo ibin tok long February dispela yar olsem, dicisan blong death penalty em i blong kot, ino blong president. Na em i tok, president bai no givim marimari long ol drug ofenda.  Stat long January dispela yar ikam inap long aste, gavman blong Australia na tu Praim Minister Tony Abbott na Foran Minista Julie Bishop, ibin traim had long stopim exekiusen blong tupela man blong Australia ia.  Olgeta legal wok blong ol loia blong Chan na Sukumaran long stopim execiusen ia, ol i fail tu.  Na olsem yumi save pinis, Andrew Chan na Myuran Sukumaran ibin dai nau long firing squad wantaim sixpela arapela long death row kalabus, long Nusakambangan island long central Java - eli dispela moning.  Narapela meri blong Phillippines Mary Jane Veloso, ol i givim last minit marimari na ol ino kilim.  Tupela nait pastaim long ol i kilim dai. Chan ibin maritim gelfren blongen Febyanti Herewila long wanpela ceremony insait long prison.  Long ol laspela dei blongen, Sukumaran ibin paintim o artwork em i kolim The second last day na One Heart, One Feeling in Love.  Olgeta 9 pela prisina long we i fesim firing quad wantaim tupela blong Australia ia nau i sainim ol painting ia.  Bodi blong tupela Myuram Sukumaran na Andrew Chan, bai ol i kisim kam bek hom long Australia. [RadioAustralia]Unknownnoreply@blogger.com0tag:blogger.com,1999:blog-7624556840438676651.post-77953018597118183692015-05-01T01:08:00.001+09:002015-05-01T01:08:22.105+09:00Indonesia loa i kilim dai pinis tupela drug smuggler blong Australia     POT MOSBI - Justice sistim blong Indonesia ibin kilim dai pinis tupela drug smuggler blong Australia, Andrew Chan na Myuran Sukumaran.  Oli ibin sutim dai Chan 31, na Sukumaran, 34 long prison ailan blong Nusakambangan long eli moning tede wantaim sixpela ararala prisina long death row kalabus.  Myuran Sukumaran na Andrew Chan tupela i hap blong wanem ol i kolim Bali-9.   Dispela em i grup blong 9 pela pipol husat ol otoriti long Indonesia ibin arestim ol long Bali long April 17, 2005 long drug trafficking.  Ol ibin traim long smugglim oa kisim hait moa long 8 kilogram blong heroin i kam long Australia.  Fopela long ol, ol i arestim long Denpasar airport wantaim ol paket blong heroin ol i strapim raun long bodi blong ol. Tripela long ol, ol ibin arestim long Maslati Hotel wantaim 300 gram blong heroin.  Tupela Andrew Chan na Myuran Sukumaran - ol i arestim long Denpasar airport.  Long naba 22 long August 2005, ol Australian Federal Police i kam aut na tok klia olsem ibin givim informesen long ol Indonesian police long mekim ol arrest ia - maski ol i save igat death panalty long Indonesia long ol drug offense.  Namel long October 11 na October 14 long 2005, keis blong olgeta pela Bali-9 i kamap long kot.   Long February 13, 2006 tupela Bali 9, Renae Lawrence na Scott Rush, Denpasar district court i kalabusin tupela long laif.  Long February 14, 2006 Denpasar district kot i painim Andrew Chan na Myuran Sukumaran guilty long drug trafficking, na tupela bai kisim death penalty firing squad.  Kot i lukim olsem tupela i bos blong ol drug mugller ia na i givim ol moni, peim ticket blong na hotel blong ol.  Kot i sentensim tu Michael Czugaj na Martin Stephens long liftaem.  February 15, 2006 kot i painim Matthew Norman, Si Yi Chen na Tan Duc Thanh Nguyen gilty na kalabusim ol long laif.  Long September 2006, kot i rausim appleal agensim death sentence blong Andrew Chan na Myuran Sukumaran. Australian Prime Minister long taim ia, John Howard itok em i no laik interfere taim keis blong ol i stap long han blong kot.  Tasol long July 27, 2007 John Howard ibin toktok wantaim Indonesian president long taim ia, Susilo Bambang Yudhoyono, na tokim em olsem issiu blong ol Bali-9 igat bikpela interest long Australia.  Long August 13, 2010 Andrew Chan na Myuran Sukumaran i putim judicial review request long death sentence blong tupela.  Tupela i tok tupela i sori long kraim blong tupela na i askim forgiveness oa marimari.  Long May 11, 2011 Indonesian supreme court, i daunim death sentence blong Scott Rush wanpela long ol Bali - 9 ikam daun long liiftaem.  Long June/July 2011, Supreme Kot i rul olsem i nogat wanpela samting i rong long death penalty blong Chan na Sukumaran, na tupela i mas dai long firing squad.  Insait long 2012, tupela Andrew Chan na Myuran Sukumaran ibin askim marimari long President blong Indonesia.  Long December 11, 2014 niupela President blong Indonesia, Joko Widodo itok, em bai no soim marimari long ol husat ol i kalabusim long ol drug crime.  President Widodo ibin tok long February dispela yar olsem, dicisan blong death penalty em i blong kot, ino blong president. Na em i tok, president bai no givim marimari long ol drug ofenda.  Stat long January dispela yar ikam inap long aste, gavman blong Australia na tu Praim Minister Tony Abbott na Foran Minista Julie Bishop, ibin traim had long stopim exekiusen blong tupela man blong Australia ia.  Olgeta legal wok blong ol loia blong Chan na Sukumaran long stopim execiusen ia, ol i fail tu.  Na olsem yumi save pinis, Andrew Chan na Myuran Sukumaran ibin dai nau long firing squad wantaim sixpela arapela long death row kalabus, long Nusakambangan island long central Java - eli dispela moning.  Narapela meri blong Phillippines Mary Jane Veloso, ol i givim last minit marimari na ol ino kilim.  Tupela nait pastaim long ol i kilim dai. Chan ibin maritim gelfren blongen Febyanti Herewila long wanpela ceremony insait long prison.  Long ol laspela dei blongen, Sukumaran ibin paintim o artwork em i kolim The second last day na One Heart, One Feeling in Love.  Olgeta 9 pela prisina long we i fesim firing quad wantaim tupela blong Australia ia nau i sainim ol painting ia.  Bodi blong tupela Myuram Sukumaran na Andrew Chan, bai ol i kisim kam bek hom long Australia. [RadioAustralia]Unknownnoreply@blogger.com0
tpi_Latn